|  |
| --- |
| **A kurzus kódjai:** BBN-FIL-211.02, BMA-FILD-211.02; BBV-020.211, BMVD-020.211 |
| **A kurzus címe:** Korai görög filozófia |
| **A kurzus címe (angolul):** Early Greek philosophy |
| **A kurzus előadója**: Bene László |

|  |
| --- |
| **Kurzus előfeltétele(i):** --- |
| **A jegyszerzés módja(i), értékelés:** Akik az órát filozófia képzés (BA specializáció, minor, MA) részeként veszik fel, a Filozófiatörténet I. teljes vizsgatematikájából vizsgáznak (Platón-dialógusokból is!). Azok a hallgatók, akik az előadást közismereti tárgyként végzik el, csak a Szókratész előtti filozófusokból vizsgáznak. Követelmények: A vizsgajegyzék tételeinek alapos feldolgozása, a történeti és fogalmi összefüggések elsajátítása. **Látogatásköteles óra, max. 3 alkalommal lehet hiányozni!** A félév során az anyagból **5 alkalommal az előző héten jelzett időpontban röpdolgozatot** írunk, melyre a KRS egy-egy kijelölt fejezete alapján lehet felkészülni. Az 5 dolgozatból **legalább 4-et** meg kell írni a jegyszerzéshez. A vizsgaidőszakban 3 kisesszéből álló ZH-t írunk. A kurzusra kapott osztályzatot az órai **röpdolgozatok (40%)** és a vizsgaidőszakban írt **ZH (60%)** adják ki.  |

|  |
| --- |
| **Kurzus leírása, tematikája:**A Kr. e. 6. század középső harmadától a kisázsiai görögök között egyes gondolkodók újszerű, egymással versengő elgondolásokkal álltak elő a mindenség eredetére és szerkezetére vonatkozóan. A filozófusok következő nemzedékei a megismerés lehetőségét, az isteni jellemzőit, az ember természetét és rendeltetését, az állami közösség rendjét, és a létező, mint olyan logikailag belátható sajátságait sorra vizsgálódás tárgyává tették. E viták során megjelentek a formalizált bizonyítás kezdeményei is. Az 5. század közepétől jelentek meg a szofisták, akik hozzászóltak filozófiai jellegű – például nyelvelméleti, ismeretelméleti, metafizikai és etikai – kérdésekhez, de elsődleges céljuk inkább gyakorlatinak mondható: egy új nevelési módszert dolgoztak ki, mely lehetővé teszi az érvényesülést a magánéletben és a politikában. A kurzuson megvizsgáljuk a korai görög filozófusok elméleteit Thalésztől Szókratészig (beleértve a szofisták teóriáit), rekonstruálni próbáljuk a filozófiai diskurzus kialakulásának folyamatát, és megismerkedünk a töredékesen fennmaradt szövegek értelmezésének módszereivel. |

|  |
| --- |
| **Kurzushoz tartozó kötelező irodalom:**A preszókratikus filozófia általános, nagy vonalakban jellemzett fejlődésén túl, a preszókratikus filozófusok közül, G.S. Kirk, J. E. Raven és M. Schofield *A preszókratikus filozófusok* c. kötetéből (Atlantisz, Budapest 1998, a preszókratikus filozófusok neve után zárójelben a Kirk-Raven-Schofield kötet oldalszámait adjuk meg) részletesen elsajátítandó:mílétoszi Anaximandrosz (157-219. old.)kolophóni Xenophanész (245-271. old.)epheszoszi Hérakleitosz (271-316. old.)eleai Parmenidész (353-385. old.)eleai Zénón (385-406. old.)akragaszi Empedoklész (407-460. old.)klazomenai-beli Anaxagorász 503-547. old.)szamoszi Melisszosz (553-568. old.)Az atomisták: milétoszi Leukipposz és abdérai Démokritosz (569.-610. old.)Steiger K. (szerk.), *A szofista filozófia* c. kötetből (Atlantisz, Budapest 1993): Prótagorász töredékei, Gorgiász töredékei, Antiphón töredékei, az Anonymus Iamblichi, továbbá a pszeudo-Arisztotelész: *Melisszosz, Xenophanész, Gorgiász* c. műből a Gorgiász-szakasz.A szofistákhoz tankönyvként használható: G.B. Kerferd, *A szofista mozgalom* (Osiris, Budapest, 2003).Xenophón: *Emlékeim Szókratészről* (több kiadás, pl. Európa, Budapest 1986).Platón: *Szókratész védőbeszéde, Euthüphrón, Lüszisz, Gorgiász, Menón, Phaidón, A szofista, Az állam* V-VII. könyv. |